അബദ്ധത്തില് അക്കൗണ്ട് മാറി പണമയച്ചാല് എന്തു ചെയ്യും...? വഴിയുണ്ട്..! നെറ്റ് ബാങ്കിങ്ങും ഗൂഗ്ള് പേ, ഫോണ്പേ പോലുള്ള യു.പി.െഎ ആപ്പുകളും മൊബൈല് വാലറ്റുകളും സജീവമായതോടെ പണം കൈമാറ്റം ഇക്കാലത്ത് ഏറെ എളുപ്പമാണ്. ബാങ്കില് പോയി ഫോം ഫില്ല് ചെയ്തുള്ള പഴഞ്ചന് രീതിക്ക് പകരമായി ഒറ്റ ക്ലിക്കില് സെക്കന്റുകള് കൊണ്ട് പതിനായിരങ്ങള് ട്രാന്സ്ഫര് ചെയ്യാന് അനുവദിക്കുന്ന ആപ്പുകളെ ആശ്രയിക്കുകയാണ് ആളുകള്. ബാങ്കിംഗ് സൗകര്യങ്ങള് എളുപ്പമാക്കുന്നതിന് പുതിയ സാങ്കേതികവിദ്യകള് ഒരുപാടുണ്ടെങ്കിലും അതിന് ആനുപാതികമായി ചില അപകടങ്ങളും അബദ്ധങ്ങളും ഉപയോക്താക്കളെ കാത്തിരിക്കുന്നുണ്ട്.അതില് പ്രധാനപ്പെട്ട ഒന്നാണ് അബദ്ധവശാല് മറ്റൊരാളുടെ അക്കൗണ്ടിലേക്ക് പണം അയക്കല്. യു.പി.െഎ ആപ്പുകളില് നമ്ബര് മാറിയും ബാങ്കിങ് ആപ്പുകളില് അക്കൗണ്ട് നമ്ബര് മാറിയുമൊക്കെ പണമയച്ചുപോയവര് ഒരുപാടുണ്ടാകും. അത്തരം സാഹചര്യങ്ങളില് പോയ പണം ഒരിക്കലും തിരിച്ചുകിട്ടില്ല എന്ന് കരുതി വിഷമിച്ചിരിക്കലായിരിക്കും പലരും. എന്നല്, അബദ്ധവശാല് നിങ്ങളുടെ പണം മറ്റൊരു അക്കൗണ്ടിലേക്ക് ട്രാന്സ്ഫര് ചെയ്തുപോയിട്ടുണ്ടെങ്കില്, നിങ്ങള്ക്ക് അത് തിരികെ ലഭിക്കും.... അതിനുള്ള വഴിയാണ് ഇനി പറയാന് പോകുന്നത്.സമയം പാഴാക്കാതെ ബാങ്കിനെ വിളിക്കുകനിങ്ങള് അബദ്ധത്തില് മറ്റൊരാളുടെ അക്കൗണ്ടിലേക്ക് പണം ട്രാന്സ്ഫര് ചെയ്തിട്ടുണ്ടെന്ന് ബോധ്യപ്പെട്ടാല്, ഉടന് തന്നെ നിങ്ങളുടെ ബാങ്കിനെ അറിയിക്കുക. കസ്റ്റമര് കെയറില് വിളിച്ച് സംഭവിച്ച കാര്യങ്ങള് മുഴുവന് അവരോട് പറയുക. ബാങ്ക് നിങ്ങളോട് എല്ലാ വിവരങ്ങളും ഇമെയിലിലൂടെ ആവശ്യപ്പെടുകയാണെങ്കില്, നടത്തിയ ഇടപാടിെന്റ പൂര്ണ്ണ വിവരങ്ങള് മെയിലായി അയച്ചുനല്കുക. ഇടപാടിെന്റ തീയതിയും സമയവും നിങ്ങളുടെ അക്കൗണ്ട് നമ്ബറും അബദ്ധത്തില് പണം കൈമാറിയ അക്കൗണ്ടും അതില് കൃത്യമായി സൂചിപ്പിച്ചിട്ടുണ്ട് എന്ന് ഉറപ്പാക്കുക.അയച്ചത് നിങ്ങളുടെ അതേ ബ്രാഞ്ചിലുള്ള അക്കൗണ്ടിലാണെങ്കില്....നിങ്ങള് പണം കൈമാറിയ ബാങ്ക് അക്കൗണ്ട് നിലവിലില്ലെങ്കില്, പണം സ്വയമേവ തിരികെ അക്കൗണ്ടില് കയറും. എന്നാല് അങ്ങനെയല്ലെങ്കില്, അബന്ധത്തില് സംഭവിച്ച ട്രാന്സാക്ഷനെ കുറിച്ച് മാനേജരെ അറിയിക്കാനായി നിങ്ങളുടെ ബാങ്കിനെ സമീപിക്കേണ്ടതുണ്ട്. അതോടെ, ബാങ്ക് ഗുണഭോക്താവിെന്റ വിശദാംശങ്ങള് പരിശോധിക്കുകയും ആ വ്യക്തിക്ക് അതേ ബ്രാഞ്ചില് അക്കൗണ്ട് ഉണ്ടെങ്കില്, പണം തിരികെ നല്കാന് അയാളോട് അഭ്യര്ത്ഥിക്കുകയും ചെയ്യും.അയച്ചത് മറ്റൊരു ബാങ്ക് അക്കൗണ്ടിലാണെങ്കില്...അബദ്ധത്തില് പണം കൈമാറിയിത് മറ്റൊരു ബാങ്ക് അക്കൗണ്ടിലേക്കാണെങ്കില്, പണം തിരികെ ലഭിക്കാന് കൂടുതല് സമയം വേണ്ടിവന്നേക്കാം. ചിലപ്പോള് ഇത്തരം കേസുകള് തീര്പ്പാക്കാന് ബാങ്കുകള്ക്ക് രണ്ട് മാസം വരെ വേണ്ടിവരാറുണ്ട്.ഏത് ബാങ്കിെന്റ ശാഖയിലാണ് പണം കൈമാറിയതെന്ന് നിങ്ങളുടെ ബാങ്കില് നിന്ന് കണ്ടെത്താന് സാധിക്കും. ആ ശാഖയുമായി ബന്ധപ്പെട്ടുകൊണ്ട് പണം തിരികെ നേടാനും നിങ്ങള്ക്ക് ശ്രമിക്കാം. നിങ്ങള് നല്കിയ വിവരങ്ങളുടെ അടിസ്ഥാനത്തില്, തെറ്റായി കൈമാറ്റം ചെയ്ത പണം ലഭിച്ച വ്യക്തിയുടെ ബാങ്കിനെ അറിയിക്കും. അങ്ങനെ ലഭിച്ച പണം തിരികെ നല്കാന് ബാങ്ക് ആ വ്യക്തിയോട് അനുവാദം ചോദിക്കുകയും ചെയ്യും. ബാങ്കുകള്ക്ക് ആര്.ബി.െഎ നല്കിയ നിര്ദേശംതെറ്റായി മറ്റേതെങ്കിലും അക്കൗണ്ടിലേക്ക് പണം നിക്ഷേപിക്കപ്പെട്ടിട്ടുണ്ടെങ്കില് ഉടന് തന്നെ ആവശ്യ നടപടികള് കൈക്കൊള്ളാന് ബാങ്കുകള്ക്ക് റിസര്വ് ബാങ്കിെന്റ നിര്ദേശമുണ്ട്. നിങ്ങളുടെ ബാങ്കിനാണ് തെറ്റായി അയച്ചിരിക്കുന്ന പണം തിരികെ ലഭ്യമാക്കേണ്ടുന്ന മുഴുവന് ഉത്തരവാദിത്വവും.